
РЕПУБЛИКА СРБИЈА

КОЛУБАРСКИ УПРАВНИ  ОКРУГ

Ваљево, Карађорђева 31

тел: 014/221-655, факс 014/227-466

______________________________________________________________________________
Ваљево: 06.10.2014. год.

Број:
З А П И С Н И К
Са Пете седнице Савета Колубарског управног округа, одржане 06.10. 2014. године са почетком у 10.00 часова у просторијама Колубарског управног округа.

Присутни:

1. Владимир Петровић, начелник Колубарског управног округа, 
2. Ненад Стевановић, председник општине Осечина,

3. Ненад Бранковић, Начелник одељења за развој и привреду, Ваљево,

4. Никола Радојичић, члан гредског већа Ваљево,

5. Милан Николић, технички директор ЈКП Лазаревац,

6. Зоран Ситарица, директор КЈП „Ђунис“ Уб,

7. Катарина Лазић, помоћник председника општине Љиг,

8. Мирјана Ђорђевић, Секретар удружења за пољопривреднике, РПК Ваљево,

9. Влада В. Сајић, ЈКП „Комуналац“ Љиг,

10. Миодраг Старчевић, председник општине Љиг,

11. Персида Куртић, помоћник председника општине Мионица,

12. Саша Спасић, члан Општинског већа Уб,

13. Милорад Перић, директор ЈКП „ Водовод Мионица“,

14. Петар Николић, извршни подпредседник РПК Ваљево,

15. Катарина Јанић, Кординатор канцеларије за локални економски развој , Лајковац,

16. Снежана Тороман, Технички директор ЈП „Градска чистоћа“, Лајковац,

17. Ђорђе Павловић, ЈКП „Водовод“ Ваљево,

18. Милан Михаиловић, начелник Одељења за ВС КУО,

19. Драган Јанковић, шеф одсека и секретар Савета округа,
19. Јована Кнежевић, записничар.

На  почетку седнице, начелник Колубарског управног округа, Владимир Петровић,  поздравио је  присутне, и отворио Пету седницу.  

Предложио је  ДНЕВНИ РЕД,  који је једногласно прихваћен, са следећим тачкама:

1. Представљање правног оквира за оснивање правног лица, чији би оснивачи били јавна предузећа за водоснадбевање Града Ваљева и општина Колубарског управног округа.

2. Изјашњавање локалних самоуправа за одржавање семинара за припрему пројеката за финансирање из предприступних фондова помоћи  Европске уније земљама кандидатима, кроз IPARD фондове, у организацији Регионалне привредне коморе, Ваљево.

3. Разно.
1.У оквиру прве тачке дневног реда Ђорђе Павловић, ЈКП „Водовод“ Ваљево, одговорио је на неколико питања која су му постављена на претходној седници савета одржане 16. јула 2014. године.  Код могућности оснивања привредних друштава од стране јавних предузећа полази се од матичног закона, а то је ''Закон о јавним предузећима'' (''службени гласник РС'' број 119/2012), који у чл. 48. прописује такву могућност. Закон о привредним друштвима даје више могућности, а као најреалнија фигурирају два класична облика организовања и то друштво са ограниченом одговорношћу и акционарско друштво. Закон о јавно-приватном партнерству предвиђа могућност повезивања јавно-правних и приватно-правних привредних друштава, међутим искуства у Републици Србији су скромна и тешко је на основу досадашњих послова који су склопљени утврдити правне правце у ком се ова материја креће. И сам законодавац лута, али даје одговарајуће оквире, где се логичким тумачењем може доћи до тога да је и оваква варијанта отворена. Када је у питању тржиште новооснованог предузећа, а имајући у виду природу делатности оснивача истог, није ни на који начин проблематично све производе рализовати практично само код оснивача. Међутим, велике дилеме изазива правилна примена Закона о јавним набавкама, и то у смислу да ли би се роба могла директно добављати од предузећа чији је комунално предузеће оснивач и у одговарајућем делу и власник. Треба одмах напоменути да је у погледу и теорије и праксе ово питање непознато. Дакле, законодавац овакву ситуацију није ни предвидео, али исто тако није ни забранио. Неопходно је детаљно проучити питања везана за јавне набавке као и прикупити одговарајућа мишљења надлежних министарстава, управа и агенција. Павловић је такође додао да постоји идеја да се цео пројекат подигне на регионални ниво односно да се прикључе и градови и општине Мачванског округа, јер су тако веће могућности за реализацују овог пројекта. 

Зоран Ситарица, директор КЈП „Ђунис“ Уб, поставио је питање какав је економски аспект иза свега тога односно да ли локалне самоуправе располажу средствима за куповину репроматеријала које би производило овакво привредно друштво. Такође је питао да ли већ постоји локација односно да ли постоји објекат где би се производња реализовала као и ко би запошљавао људе и са које територије.

Павловић је објаснио да је неопходно формирати радно тело које би направило студију оправданости улагања у финансијском и правном смислу.

Дискусије по првој тачки дневног реда више није било.

2. Начелник Владимир Петровић рекао је да се друга тачка дневног реда односи на изјашњавање локалних самоуправа у вези са одржавањем семинара за припрему пројеката које финансира Европска унија кроз IPARD фондове, у организацији Регионалне привредне коморе, Ваљево. Европска унија је од свих земаља у региону највише средстава наменила Србији.

Мирјана Ђорђевић, Секретар удружења за пољопривреду, РПК Ваљево, објаснила је да је реч о припреми за конкурисање за средства из предприступне помоћи, која је између осталог намењена пољопривреди и руралном развоју. Корисници ових средстава могу бити пољопривредна газдинстава у систему ПДВ-а, предузетници, задруге, предузећа, а потенцијално могу бити локалне управе и локалне акционе групе. Програм је на шестогоришњем нивоу и трајаће до 2020. године са најављених 180 милиона € за Србију  за аграр. Семинар у вези припреме конкурса за добијање средстава ће се одржати у две фазе, у укупном трајању од 5 дана у просторијама Регионалне привредне коморе Ваљево, Карађорђева 64, сала на IX спрату. Први део од 28. до 30. 10 (три дана) и други део 26. и 27. 11. (два дана). Цена семинара по учеснику износи 230€ у динарској противвредности на дан уплате по званичном курсу НБС.

3. У оквиру треће тачке дневног реда Милан Михаиловић, начелник Одељења за ванредне ситуације Ваљево, представио је и поделио Граду и општинама „подсетник“ за градске и локалне самоуправе односно „Преглед активности на усклађивању аката јединица локалне самоуправе са законом о ванредним ситуацијама“, које треба донети - усвојити или  ажурирати донете, одмах.

Предлога и питања више није било.
Седница је завршена у 11.00 сати.

          Председник                     
Секретар Савета              Записничар,

        Савета округа                             Драган Јанковић            Јована Кнежевић
               Владимир Петровић                                                                                                                                                                     
	


